Este important să rămâi cât de activ se poate. Chiar dacă durerea sau înțepeneala articulară îți pot face viața dificilă trebuie să găsești modalități prin care să îți menții independența. Lipsa de activitate fizică face rău pentru articulații: duce la slăbirea mușchilor din jurul articulațiilor, care la rândul ei accentuează durerea și înțepeneala articulară. Să menții articulațiile în mișcare este vital pentru sănătate, atâta timp cât nu le suprasoliciți. Exercițiile care mențin/ întăresc forța mușchilor din jurul genunchilor/șoldurilor pot să joace un rol în prevenirea progresiei bolii.